open-index/open-wikipedia-markdown huggingface dataset:
Alice B. Toklas

**Alice Babette Toklas** (født 30. april 1877 i San Francisco, California, død 7. mars 1967) var Gertrude Steins livsledsagerske, sekretær, kokk og muse og ble udødeliggjort gjennom Gertrude Steins memoarbok *[[The Autobiography of Alice B. Toklas]]*. Hun er mest kjent for å ha publisert den aller første oppskriften til hasjbrownies i kokeboken hennes *[[Alice B. Toklas' kokebok]]*.

## Tidlig liv og forhold til Gertrude Stein
Hun ble født inn i en jødisk middelklassefamilie. Hun gikk på skole i San Francisco og Seattle. En kort tid studerte hun også musikk ved University of Washington. Hun møtte Gertrude Stein i Paris 8. september 1907 på sin første dag i Paris. Sammen hadde de en salong som tiltrakk seg amerikanske forfattere som Ernest Hemingway, Paul Bowles, Thornton Wilder og Sherwood Anderson, og avantgarde malere som Picasso, Matisse og Braque.

Hun var Steins fortrolige, elskerinne, kokk, sekretær, muse, redaktør, kritiker og generelle organisator. Toklas forble en bakgrunnsfigur og levde hovedsakelig i Steins skygge inntil Stein publiserte sine «memoarer» i 1933 under den ertende tittelen *[[The Autobiography of Alice B. Toklas]]*. Ironisk nok ble det Steins best solgte bok. De to var et par inntil Steins død i 1946.

## Referanser
Leirfjorden (Sørfold)

**Leirfjorden** (lulesamisk: *Tjinovuodna*) er en fjordarm av Sørfolda i Sørfold kommune i Nordland som strekker seg nesten 18&nbsp;kilometer i nordøstlig retning fra innløpet mellom Styrkesneshaugen i nord og Stornesodden i sør. Ved Kobbhammarnes deler fjorden seg i en nordlig arm, Kobbelvvågen, og en sørlig arm, Sørfjorden, som hver har en lengde på i underkant av to kilometer.

På nordsiden av fjorden strekker Ytterfjellet og Kvanntoaksla (715 moh.) seg fra munningen og østover til Bonnådalen med utløpet til Bonnåelva. Videre inn mot fjordbunnen stiger Høgbergfjellet til 921 meters høyde. På sørsiden ligger Aspenesfjellet (457 moh.), Kalviktuva (769 moh.) og Kati. Kobbhammaren (275 moh.) i fjordbunnen skiller Kobbelvvågen og Sørfjorden hvor henholdsvis Kobbelva og Sørfjordelva har sine utløp.

Fv612 og Fv613 går langs nordsiden av Leirfjorden med grendene Ørnes, Engan, Leirfjordgård og det tidligere fergestedet Bonåsjøen i den indre delen, mens videre utover ligger Kvantoland og Styrkesvik. I Elvkroken knyttes fylkesveiene til E6 som går langs den mer sparsomme bebyggelsen på sørsiden av fjorden som hovedsakelig er konsentrert rundt Sørfjorden. Det tidligere fergestedet Sommerset ligger midtveis mellom munningen og fjordbunnen. 

I omtrent perioden 2030 til 2035 skal ny vei E6 bygges med en 800 meter lang bru over Leirfjorden.
## Referanser
Ahmad Ghavam-os-Saltaneh

**Ahmad Ghavam-os-Saltaneh** (født 1876, død juli 1955) var i fire omganger statsminister i Iran: 4. juni – 12. oktober 1921, 11. juni 1922 – 30. januar 1923, 9. august 1942 – 15. februar 1943 og 28. januar 1946 – 18. desember 1947. Han er også kjent som: *Ahmad Qavam*, *Ahmad Qavam os-Saltaneh*, *Ahmad Qawam os-Saltana*, *Ahmad Ghavam os-Saltana* og *Ahmad Qavam os-Saltana*.

Sovjetunionen hadde før hans siste statsministerperiode i 1946 invadert de nordlige delene av Iran, men inngikk en avtale med Qavam om å trekke seg ut mot å få en stor oljekonsesjon. De sovjetiske troppene trakk seg ut i mai 1946, men Qavam unngikk å oppfylle sin del av avtalen ved å kreve at konsesjonen først skulle godkjennes av parlamentet (*[[Majlis]]*). Parlamentet hadde nettopp blitt oppløst og den neste forsamlingen møttes ikke før i oktober 1947. Det nektet da å godkjenne konsesjonen.

## Referanser
Bombingen av Shellhuset

**Bombingen av Shellhuset** (engelsk: *Operation Carthage*) var et bombeangrep foretatt av britiske Mosquito-fly 21. mars 1945 mot Shellhuset, oljeselskapet Shells hovedkvarter i København i Danmark. Under andre verdenskrig var Shellhuset Gestapos hovedkvarter i København, og RAFs mål var Gestapos kartotek over danske motstandsfolk som befant seg i bygget. Gestapo hadde forutsett dette og samlet 26 fanger i loftsetasjen som levende skjold. 18 av de danske fangene unnslapp likevel, selv om Shellhuset ble truffet. Rundt 100 tyskere og åtte danske motstandsmenn omkom.Trommer, Aage: «Shellhuset» i *Den Store Danske* på lex.dk. Hentet 15. juni 2023 fra https://denstoredanske.lex.dk/Shellhuset 

## Angrepet
Hensikten var å ødelegge kartoteket, noe som lyktes; men angrepet forårsaket den verste sivile ulykken i Danmark i nyere tid. I tillegg mistet britene ni av pilotene sine. Ett av de engelske flyene fløy for lavt, slik at haleroret traff en høy mast på godsbanedepotet, noe sjefnavigatøren mente skyldtes at værforholdene var «ekstremt urolige». Dette flyet flakset langs Palnatokesgade på Vesterbro og traff taket på hjørnehuset Sønder Boulevard 119 før det smalt inn i garasjene like ved Den franske skole på Frederiksberg allé 74. Garasjen eksploderte i flammer og en enorm røyksky. Flyene i neste bølge trodde dermed at dette var målet, og lot spreng- og brannbomber regne over Den franske skole og gatene rundt. Foreldre omkom under forsøket på å redde ut barna sine. 

Skoleelevene satt fast i overfylte kjellerrom der vannet steg fra sprengte vannrør og druknet dem. Angrepet ble stående som den enkelthendelsen som tok flest menneskeliv i krigens Danmark. Bortimot tusen ble hjemløse. Samlet antall omkomne var rundt 250, derav 86 skoleelever.

## Nordmenn som deltok
Herman Hirsch Becker, som fløy som navigatør med en australsk Mosquito-skvadron, ble drept etter at flyet hans ble skutt ned av tysk luftvern. En ukjent alliert flyger ble begravet i Tranebjergs gravlund den 26. mars 1945 på øya Samsø. 5. mai 2000 ble det bekreftet at det dreide seg om Becker. Hermann Becker har ingen slektninger, da resten av familien Becker forsvant i konsentrasjonsleiren Auschwitz i 1942-43.

*[[Major|Squadron Leader]]* Arne Austeen (drept i kamp den 4. mai 1945) var sjef for 126 *Squadron* i RAF, oppsatt med Mustang-jagerfly. 31 Mustangfly eskorterte Mosquitoflyene og skulle avlede det tyske luftvernskytset. Tre Mustanger måtte vende tilbake etter kollisjon med fugler, og to gikk tapt i kamp.

## Referanser


## Litteratur
* Ahlmann, Henrik: (2005) *Den Franske Skole, RAF's angreb på Shellhuset 21. mars 1945, En kortlægning af katastrofen på Frederiksberg og Vesterbro* ISBN 87-990654-0-1
* Sasbye, Kjeld Mahler: *Operation Carthage*  ISBN 87-985141-0-5
* Matthias Bath: *Danebrog gegen Hakenkreuz, Der Widerstand in Dänemark 1940–1945*, Wachholtz 2011, ISBN 978-3-529-02817-5

## Eksterne lenker
*
Kinas kommunistiske ungdomsliga

**Kinas kommunistiske ungdomsliga** (kinesisk: 中国共产主义青年团, pinyin: *Zhōngguó Gòngchǎnzhǔyì Qīngniántuán*, kortform: 共青团, *Gòngqīngtuán*) er en av det kinesiske kommunistpartis masseorganisasjoner.

## Historie
Den kommunistiske ungdomsliga ble dannet i 1922 under navnet *Kinas sosialistiske ungdomsliga* (中国社会主义青年团); skiftet til nåværende navn fulgte i 1925.

Under kulturrevolusjonen ble ungdomsligaen oppløst, og startet ikke opp igjen før i 1978. Med reform- og åpningspolitikken ble formidlingen av kommunistisk ideologi mindre vektlagt enn tidligere, og ungdomsligaen fikk mindre betydning for det politiske liv, selv om en rekke sentrale rikspolitikere fremdeles hadde sin bakgrunn i den også i mange år fremover.

## Organisasjon
De ca. 70 millioner medlemmene (pr. 2003) er mellom 14 og 28 år gamle, og de fleste er skoleelever eller studenter.

Organisasjonsstrukturen ligner på kommunistpartiets. Ungdomsligaen har også sin sentralkomité. Den er under ledelse av en «førstesekretær» som velges hvert femte år på en nasjonal representantkongress. Da blir også alle andre viktige embeder bekledt. 

«Ungpionerene» er underlagt ungdomsligaen.

Ved siden av sentralkomiteen finnes en «komité for alminnelige anliggender», og den er av særlig betydning etter som den daglige drift bestemmes der. Ligaens førstesekretær (fra 2006: Hu Chunhua, er representant i Sentralkomiteen for det kinesiske kommunistparti.

Ungdomslegaen er den vigste av de ungdomsorganisasjoner som utgjør Den allkinesiske ungdomsføderasjon.

Organisasjonens offisielle avis er Kinas Ungdomsdagblad (China Youth Daily, 中国青年报, *Zhōngguó Qīngnián Bào*) med et opplag på 400.000. Dets bilag *Frysepunktet* 冰点, *Bīngdiǎn*) er av og til blitt stanset av den statlige sensur, og var i en kortere periode forbudt i 2006.

## Kadersmie for kommunistpartiet
Ungdomnsorganisasjonen fungere som kadersmie for Det kinesiske kommunistparti. Hvert år blir ca. én million nye partimedlemmer rekruttert fra ungdomsligaen.

Etter grunnleggelsen av Folkerepublikken i 1949 er undomsligaens ledere ofte rykket opp til sentrale verv i kommunistpartiet. Blant annet kan nevnes Hu Yaobang, som hadde vært førstesekretær for ungdomsligaen. Etter Tiananmenmassakeren i 1989 ble ledende politikere med bakgrunn fra ungdomsligaen straffet for sine mer liberale holdninger, ved det at de ikke kom i betraktning når toppverv etterhvert ble ledige. 

Senere er denne systematiske tilsidesettelsen bortfalt.

## Se også
* Komsomol, ungdomsbevegelsen i det tidligere Sovjetunionen
* Freie Deutsche Jugend (FDJ), ungdomsbevegelsen i det tidligere Øst-Tyskland (DDR)

## Referanser


## Eksterne lenker
* 
* Avis
Leirfjorden (Helgeland)

**Leirfjorden** er en fjord i Leirfjord og Alstahaug kommuner i Nordland, er 23&nbsp;kilometer lang, har innløp ved Sandnessjøen, og går derfra i nordøstlig retning til bygda Leira i nordøst. Botnfjorden er en sørvestlig forlengelse av Leirfjorden.

Sør for fjorden ligger øya Alsta. Gjennom Sundet øst for Alsta har fjorden forbindelse med Vefsnfjorden. I fjordbotnen ligger en langstrakt leirfjære. På nordsiden av fjorden ligger kommunesenteret og kirkestedet Leland.

Fylkesvei 17 går parallelt med Leirfjorden på nordsiden, og krysser over fjorden til Sandnessjøen på Helgelandsbrua. 

## Referanser
Botnfjorden (Alstahaug)

**Botnfjorden** er en fjordarm av Leirfjorden i Alstahaug kommune i Nordland. Fjorden er 7,5 km lang, og går fra innløpet sør for Helgelandsbrua mot sørvest inn i øya Alsta øst for Sandnessjøen.

Den innerste delen av Botnfjorden, ved garden Botn, er ei langgrunn vik med lang fjære.  Lenger ut er Botnfjorden svært dyp, opptil 340&nbsp;meter.  Dette dypeste området er på sjøkartet markert som dumpefelt for ammunisjon.  Botnfjorden er et værhardt område ved østlig vind, med kraftige fallvinder fra Sju søstre. 

I Botnfjorden er det både friluftsbad og industriområde.  

## Referanser
Kasapanos

**Kasapanos** var et antitankvåpen utviklet av den finske kapteinen Kaarlo Tuurna i 1936 som et enkelt våpen mot stridsvogner. Sprengladninger fra 1 til 4 kg TNT ble brukt for å ødelegge panserkjøretøy av varierende størrelse. Kasapanos hadde stor effekt mot sovjetiske panserkjøretøy under vinterkrigen. Kasapanos ble anbrakt eller kastet for hånd. Sprengladningen ble antent av et tennrør i skaftet. Det var samme skaft og tennrør som i de tyske stavhåndgranatene. 

## Eksterne lenker
* Kasapanos, finsk antitankvåpen brukt under vinterkrigen (engelsk)
Xinjiekou (Beijing)

**Xinjiekou** (kinesisk: 新街口, pinyin: *Xīnjiēkǒu*)  er et subdistrikt i bydistriktet Xicheng i Beijing i Folkerepublikken Kina. Det ligger nær Shichahaisjøene og er velkent (2008) for sitt sorte marked for ulovlig kopierte DVD-er og lignende. Kinesiske myndigheter har dempet virksomheten noe med razziaer og arrestasjoner.
EM i friidrett 1986 – Maraton kvinner

Dette er de offisielle resultatene for øvelsen **Maraton damer** ved EM i friidrett 1986 i Stuttgart, Vest-Tyskland som ble avholdt den 30. august. 

Bente Moe representerte Norge og kom på sjetteplass. 

## Finalen

## Eksterne lenker
* Resultater
Leirfjorden

**Leirfjorden** er navnet på flere fjorder i Norge: 

* Leirfjorden (Sørfold) &ndash; en arm av Sørfolda i Sørfold kommune i Nordland. 
* Leirfjorden (Helgeland) &ndash; en fjord i Alstahaug og Leirfjord kommuner i Nordland.
* Leirfjorden (Namdalseid) &ndash; en arm av Namsfjorden i Namdalseid kommune i Nord-Trøndelag.
Tjørnadalsfossen

**Tjørnadalsfossen** er en foss i Ullensvang kommune i Vestland. Den ligger i Stølselvi, ei sideelv i det varig vernede Opo-vassdraget, litt sør for tettstedet Odda og like ved riksvei 13. Stølselvi renner ut i Sandvinsvannet.

## Se også
*Liste over norske fosser

## Eksterne lenker
* Tjørnadalsfossen på World Waterfall Database
Xinjiekou (Nanjing)

**Xinjiekou** er det viktigste moderne forretningsstrøket i Nanjing i provinsen Jiangsu i Folkerepublikken Kina. Det har foruten et stort antall forretningsbygg også mange shoppingsentra, og et utviklet natteliv.
Xinjiekou

**Xinjiekou** kan være:

*Gaten og strøket Xinjiekou i Beijing i Folkerepublikken Kina;
*Forretningsstrøket Xinjiekou i Nanjing i Kina.
Store Rauddalseggje

**Store Rauddalseggje** er en fjellegg i Lom kommune i Innlandet og Luster kommune i Vestland. Rauddalseggje er rundt syv kilometer lang og ligger mellom Skarddalen i nord og Rauddalen i sør. Langs den skarpe egga ligger flere topper, hvorav den høyeste er Store Rauddalseggje, som ligger i Luster og har en høyde på  meter over havet. Halvannen kilometer sørøst for denne ligger Midtre Rauddalseggje, med en høyde på .

På nordsiden av fjellet er det tre mindre isbreer.

Førstebestiger på Midtre Rauddalseggje var Ferdinand Schjeldrup og Agnes Jakhelln den 18. august 1906. Store Rauddalseggje besteg paret neste dag også som de første.
__NOTOC__
## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser




## Litteratur
* Morten og Julia Helgesen: *Norges fjelltopper over 2000 m*, 2009. ISBN 978-82-997013-5-8
Jim Sasser

**James Ralph Sasser** (1936–2024) var en amerikansk demokratisk politiker og diplomat. Han representerte delstaten Tennessee i USAs senat 1977&ndash;1995. Han var USAs ambassadør i Folkerepublikken Kina 1995-1999 under Bill Clinton.

Sasser studerte ved University of Tennessee 1954&ndash;1955. Han avla i 1958 sin grunneksamen ved Vanderbilt University. Han avla i 1961 juristeksamen ved Vanderbilt University Law School. Han innledet deretter sin karriere som advokat i Nashville.

Sasser beseiret John Jay Hooker i demokratenes primærvalg før senatsvalget i 1976. I selve senatsvalget vant han over den sittende senator Bill Brock. I senatsvalget i 1982 beseiret Sasser kongressrepresentanten Robin Beard. Seks år senere var republikaneren Bill Andersen sjanseløs mot Sasser.

Sasser var ordfører for senatets budsjettkomite 1989-1992. Han var i 1994 kandidat for gjenvalg nok en gang, men tapte for republikaneren Bill Frist. Etter tapet utnevnte USAs president Bill Clinton Sasser til ambassadør i Kina. Under NATOs bombing av Beograd i 1999 ble Kinas ambassade truffet og det ble fulgt av demonstrasjoner mot USAs ambassade i Bejing.

## Referanser


## Eksterne lenker
* 
*
Juscelino Kubitschek

**Juscelino Kubitschek de Oliveira** (født i Diamantina, 12. september 1902, død 22. august 1976 i Resende) var en brasiliansk lege, militær og politiker. Han var også kjent som «JK» og var ordfører av Belo Horizonte, guvernør av Minas Gerais og president av Brasil i årene 1956 til 1961. Han var den første presidenten i Brasil som ble født på 1900-tallet. Kubitschek var også den siste mineiro (person fra Minas Gerais) som ble valgt direkte inn som brasiliansk president.

Han var ansvarlig for konstruksjonen av den nye føderale hovedstaden, Brasília, noe som allerede hadde vært planlagt i tre foregående brasilianske grunnlover. En flytting av hovedstaden skulle sørge for en bedre utvikling av innlandet og samle hele landet. I hele hans regjeringstid hadde Brasil en periode med økonomisk utvikling og stabil politikk.

## Referanser
Harald Fossberg

**Harald Fossberg** (født 1960) er tidligere vokalist i et av Norges første punkband, Hærverk og tidligere vokalist i Turboneger.

Han er journalist i *[[Aftenposten]]*.

## Diskografi
### [[Turboneger]]
;Album
* *[[Hot Cars and Spent Contraceptives]]* (1992)
* *[[Love It to Deathpunk &ndash; The Life & Times of Turbonegro]]* (2001)
* *[[Small Feces]]* (2003)
* *[[Small Feces Volume 1 & 2]]* (2004)
;Singler/EP-er/Splits
* *Yaya Con Satan/Zonked Out on Hashish/Hand of Love* (1991)
* *[[(He's a) Grunge Whore]]* (1993)

### [[Spacelings]]
**[[2000 Megatons of Love]]* (1988)
;Singler/EP-er
**If Only (With Special Dedication and Gratification)/Greetings to God (Chant)* (1987)
**[[Grounded (Spacelings-EP)|Grounded]]* (1987)
### [[Hærverk (band)|Hærverk]]
**[[Hærverk Live]]* (1980)
;Singler
**Produkt av 70-åra/Loven slår/Ingen visjoner* (1980)
### [[Siste Dagers Hellige (band)|Siste Dagers Hellige]]
**6 millioner/Uskyld* (1983)
**[[Levende (Siste dagers hellige-album)|Levende]]* (1984)
### Deltar på
* Torpedo Plater: *[[Sjokk Rock]]* (1980)
* Lik: *[[Schizofren (EP)|Schizofren]]* (1981)
* De Reszke: *[[De Reszke-kassetten]]* (1982)
* Insane Music: *[[Insane Music for Insane People Vol. 6]]* (1984)
* Garage Productions: ** (1985)
* Insane Music: *[[Insane Music for Insane People Vol. 14]]* (1986)
* Insane Music: *[[Insane Music for Insane People Vol. 19]]* (1987)
* Den akustiske gitarliga: *[[Den akustiske gitarliga presenterer]]* (1988)
* Equinox: *Skrell* (1990)
* Big Ball Records: *[[Shit! &ndash; Too Early... A Compilation of Contemporary Oslo Guitarfuzz]]* (1991)
* That's Entertainment: *[[Penguins and Bondage &ndash; That's Entertainment Sampler Vol. 2]]* (1992)
* Voices of Wonder: *[[Anarki & Kaos &ndash; Norsk punk '79&ndash;'81]]* (1992)
* Insekten Records: *[[Break the Rules 8]]* (1997)
* Haggard: *[[Haggard (Soundtrack)|Haggard]]* (2003)
* Voices of Wonder: *[[Anarki & Kaos 2]]* (2007)
* The Aller Værste!: *[[Live 1980]]* (2007)
* Carl Platou: *[[Frozen Eve]]* (2007)
* Svindel Records: *[[Hurra for Norge &ndash; Norsk pønk-rock 1979&ndash;86, Volume 1]]* (2007)
* Svindel Records: *[[Hurra for Norge &ndash; Norsk pønk-rock 1979&ndash;86, Volume 2]]* (2007)
* Svindel Records: *[[Hurra for Norge &ndash; Norsk pønk-rock 1979&ndash;86, Volume 3]]* (2007)
* Blindfisted: *[[Blindfisted (album)|Blindfisted]]* (2015)
* Raga Rockers-hyllest: *[[Sannhet på boks &ndash; en hyllest til Raga Rockers]]* (2015)
* C+C Records: *[[Punx (album)|Punx]]* (2016)
* Polardegos - Lockdown (2022)

## Referanser


## Eksterne lenker
*
Kurt Martti Wallenius

**Kurt Martti Wallenius** (1893–1984) var en finsk generalmajor. Wallenius var med i de finske jägertroppene som ble trent i Tyskland og kjempet på tysk side mot Russland i første verdenskrig. Han deltok i den finske borgerkrigen og vinterkrigen. Wallenius var 1931–1932 generalsekretær i Lappobevegelsen. Han var også forfatter.

## Virke
Wallenius hadde estetikk som hovedemne og ble etter tre års studier magister med graden *filosofie kandidat*.

Etter studiene engasjerte han seg i Jägarrörelsen og slo i 1915 inn på et virke som soldat. Han tjenestegjorde i 27. kongelige prøyssiske jegerbataljonbestående av finske separatistiske styrker, og deltok ved fronten i første verdenskrig.

Etter tilbakekomsten til Finland i 1918 deltok Wallenius på de hvites (borgerlige) side i borgerkrigen. Han deltok i kampene i Tervola og Torneå. Med kapteins grad førte han våren 1918 befal ved Lappland-fronten. Han ble sjef for *[[skyddskåren]]* i Nord-Finland, samt sjef for det nordlige avsnittet på nordøstfronten. Han ble senere samme år forfremmet til major.

Fram til 1921 var han sjef for Salla regemente, 1. lapska gränsbevakningsbataljonen og grensevakten i Lappland. Her var han engasjert i framstøtene for å erobre områdene øst for grensen til Russland. I 1920 ledet han Petsamoekspedisjonen.

Wallenius gjennomførte fra 1923 til 1925 generalstabskurs i Berlin. Etter dette ble han sjef for generalstaben. I 1926 ble han forfremmet til oberst og i 1930 til generalmajor.

Wallenius var tilhenger av randstatspolitikken og var politisk engasjert. I 1930 ble tvunget til å gå av da han ble beskyldt for å være innblandet i kidnappingen av tidligere president Kaarlo Juho Ståhlberg. Rollen hans i hendelsene var uklar og etter å ha vært fengslet to ganger, ble han frikjent. I 1931 ble Wallenius generalsekretær for den fascistiske Lappobevegelsen. Han sto i  1932 i spissen for Mäntsäläopprøret, noe som førte til at han ble dømt og tilbrakte sju måneder i fengsel.

Fra 1934 til 1937 var han direktør for fiskefabrikker i Petsamo. Deretter var han krigskorrespondent i Kina fra 1937 til 1938 før han i 1939 var det samme i Tyskland.

Da vinterkrigen brøt ut fikk Wallenius kommando over de finske troppene i finsk Lappland og klarte å holde de tallmessig overlegne sovjetiske angriperne og stabilisere frontene ved Salla og Petsamo. Han hadde ikke noe godt forhold til Gustaf Mannerheim, som var øverstkommanderende. Wallenius ble forflyttet og fordi han mislykkes med sitt nye oppdrag, ble han overført til reserven i  mars 1940.

Etter at den militære karrieren var over, flyttet Wallenius til Lappland der han var småbruker og virket som forfatter.

## Referanser
Mitsubishi Carisma

**Mitsubishi Carisma** er en stor familiebil produsert for det Europeiske markedet av Mitsubishi Motors fra 1995 til 2004. Modellnavnet er satt sammen av ordene *car* (engelsk = bil) og *kharisma* (gresk = guddommelig/himmelsk gave).

Bilen ble produsert i samarbeid med Volvo og hadde samme chassis som første generasjon Volvo S40. Bilene ble bygget på NedCar fabrikken i Born, Nederland, som på den tiden ble eid av begge firmaene. Det ble bygd over 350'000 biler i løpet av produksjonstiden.

Carisma ble levert som 4-dørs sedan og 5-dørs kombi, det var flere motoralternativer, bensin fra 1.3 L til 1.8 L, en 1.8 L GDI og en 90 HK, 1.9 L TD turbodiesel levert av Renault. Senere også en 100 HK, 1.9 L DI-D common rail diesel, denne ble også benyttet i Volvo og Renault sine biler.

Til tross for navnet, hadde Carisma et forholdsvis nøytralt design som skyldtes at bilen var Mitsubishis første forsøk på å komme inn i det konservative europeiske firmabil-markedet. En ansiktsløfning i 2001 gjorde heller ikke mye av seg. Bilen var plassert imellom Lancer og Galant, etter produksjonsstans tok Lancer plassen i Mitsubishis europeiske rekke.

I flere markeder hvor Lancer ikke var tilgjengelig, ble Lancer Evolution solgt som Mitsubishi Carisma GT.

Chassiset ble også brukt av firmaet Proton for å utvikle Proton Waja.

## Produksjon og salg

*(Kilde: [https://web.archive.org/web/20061022130131/http://www.mitsubishi-motors.com/corporate/ir/share/pdf/e/fact0009.pdf Fact & Figures 2000], [https://web.archive.org/web/20070305232559/http://www.mitsubishi-motors.com/corporate/ir/share/pdf/e/fact2005.pdf Fact & Figures 2005], Mitsubishi Motors websider)*

## Referanser
Jordin Sparks (album)

***Jordin Sparks*** er det selvtitulerte debutalbumet fra American Idol vinneren Jordin Sparks.

Albumet ble utgitt 20. november 2007 i USA og 27. november samme år i Canada. Albumet har gitt fire Top 20 singler i USA, med «Tattoo» som #8 og «No Air» (duett med Chris Brown) som #3 på Billboard Hot 100. Albumet kom som #10 på Billboard 200 og har solgt dårligst av alle American Idol vinnerne, per 15. oktober 2008 er salget på 932&nbsp;000 eksemplarer.

Espen Lind har skrevet teksten til «Now You Tell Me» og «Just for the Record», og norske Stargate har produsert «Tattoo», «Freeze» og «Just for the Record» (+ bonussporet «Virginia Is for Lovers»). 

## Sporliste
#«Tattoo» (M.S.Eriksen, T.E.Hermansen, A.Ghost, I.Dench) — 3:54
#«One Step at a Time» (R.Nevil, L.Evans, J.Jeberg, M.Hansen) — 3:26
#«No Air» (duett med Chris Brown) (H.Mason Jr., D.Thomas, J.Fauntleroy Ⅱ, E.Griggs) — 4:24
#«Freeze» (M.S.Eriksen, T.E.Hermansen, A.Ghost, I.Dench, J. Sparks) — 4:13
#«Shy Boy» (C.Karlsson, P.Winnberg, H.Jonback, K.Ahlund) — 3:22
#«Now You Tell Me» (F.Storm, E.Lind, A.Bjorklund) — 3:07
#«Next to You» (L.Robbins, E.Kiriakou, J.Cates) — 3:17
#«Just for the Record» (J.Austin, M.S.Eriksen, T.E.Hermansen, E.Lind, A.Bjorklund) — 3:56
#«Permanent Monday» (E.Kiriakou, L.Robbins, W.Afanasief) — 4:12
#«Young and in Love» (C.Karlsson, P.Winnberg, H.Jonback, C.Dennis) — 3:24
#«See My Side» (C.Karlsson, P.Winnberg, K.Ahlund, R.Carlsson) — 3:44
#«God Loves Ugly» (C. Black) — 4:15

**Bonusspor** 
#«This Is My Now» (S. Krippayne, J. Peabody) — 3:51
#«Virginia Is for Lovers» (M.S.Eriksen, T.E.Hermansen, A.Ghost, I.Dench,J. Sparks) — 3:25 (Digital Bonus Track)
#«Save Me» — 3:40 (K. Livingston, J. Sparks) (Digital/Christan Store bonus track)
#«Worth the Wait» (J.Cates, E.Kiriakou, L.Robbins, J.Sparks) — 3:37 (Digital/Wal-Mart bonus track)
#«Overcome» — 3:42

## Eksterne lenker
*
Uni

:*For mannsnavnet, se [[Uni (navn)]]*
 
**Uni** var i etruskisk mytologi den øverste gudinne og sammen med Tinia og  Menrva tilhørte hun et mektig triumvirat. Etruskerne identifiserte henne med Juno i romersk mytologi og med Hera i gresk mytologi. Uni var beskytter av byen Perugia.

Uni opptrer med navn i den etruskiske teksten på *[[Pyrgi-tavlene]]* som en oversettelse av den fønikiske gudinnen Astarte. Den romerske forfatteren Titus Livius hevdet at Juno var en etruskisk gudinne i byen Veii som seremonielt ble innført i den romerske gudeverden da Veii ble herjet i år 396 f.Kr. Det synes å være en referanse til Uni. Hun nevnes også med navn på bronsemodellen *[[Piacenzas lever]]*.

Blant de førromerske latinske stammene ble gudinnen dyrket som Uni: en enkelt triade bestående av den unge, ugifte Juventas, moren Uni (Juno) og den kloke Menrva (Minerva). Senere erstattet etruskerne og de tidlige romerne Juventas med den øverste gud Tinia (Jupiter), og således opprettet en triade med et helt annet innhold, fra en gruppe med tre gudinner til en gruppe med en sentral mannlig gud og to gudinner.

I etruskisk tradisjon var det Uni som ga udødelighet til halvguden Hercle (gresk Herakles, latin Hercules) ved å gi ham brystmelk (se illustrasjon).

## Referanser


## Litteratur
* Grummond, Nancy Thomson de (2006): *Etruscan Myth, Sacred History, and Legend*, University of Pennsylvania Museum of Archaeology and Anthropology, ISBN 9781931707862
* Leeming, David (2003): *From Olympus to Camelot: The World of European Mythology*, ISBN 0-19-514361-2
Store Svartdalspiggen

**Store Svartdalspiggen** er et fjell mellom Svartdalen og Langdalen sør i Jotunheimen nasjonalpark, i Lom og Vågå kommune i Innlandet. Toppen har en høyde på  meter over havet.

Store Svartdalspiggen er den høyeste toppen langs en rygg som danner grense mellom de to kommunene. De andre toppene er Nordre Svartdalspiggen (), Midtre Svartdalspiggen og Søndre Svartdalspiggen (). Søndre Svartdalspiggen ligger også delvis i Vang kommune. 

Berggrunnen består av ortopyroksen-gneis.

## Se også
* Liste over Norges høyeste fjell
* Liste over fjell i Skandinavia

## Referanser




## Litteratur
* 

## Eksterne lenker
* Detaljert beskrivelse av Store Svartdalspiggen på peakbook.org
Slettmarkpiggen

**Slettmarkpiggen** er et fjell nord for Bygdin i Jotunheimen. Toppen danner grensepunkt mellom Lom kommune og Vang kommune i Innlandet. Fjellet har en høyde på 2&nbsp;163 meter over havet.

Berggrunnen består av ortopyroksen-gneis.

## Se også
* Liste over Norges høyeste fjell
* Liste over fjell i Skandinavia

## Referanser




## Litteratur
*
Understell

Et **understell**, også historisk kjent som ''chassis'', er en hovedstøttestruktur på et kjøretøy hvor andre store komponenter kan festes, og fungerer på lignende måte som et skjelett for en organisme. På en bil kan disse komponentene inkludere fjæringssystem, svingesystem, hjulaksler, motor, kløtsj, karosseri, med mer.

Inntil 1930-årene brukte nesten alle biler prinsippet for oppbygning med å ha en ramme separat fra karosseriet. Dette var kjent som «karosseri på ramme» (*body-on-frame*). I 1960-årene hadde det blitt mer vanlig med selvbærende karosseri (*unibody*) i personbiler, og denne trenden har fortsatt siden. Nesten alle lastebiler, busser og pickupbiler bruker fremdeles en separat ramme som deres chassis.


Hovsorgvagn_berlinare,_höger_sida_-_Livrustkammaren_-_13897.tif|Vogn med åpent understell
ToyotaTundraChassis.jpg|Understellet til en bil
Frames_in_position,_Pacific_construction_at_Doncaster_works_(CJ_Allen,_Steel_Highway,_1928).jpg|Understellet til et damplokomotiv


## Referanser
Tverrbottindan

**Tverrbottindan** eller **Tverrbotntindan** er fjell øst for Leirdalen i Jotunheimen i Lom kommune i Innlandet. Fjellet består av en rekke tinder der Store Tverrbottinden er den høyeste på  meter over havet. Dette er det 79. høyeste fjellet i landet.

Andre fjelltopper i massivet er Søre Tverrbottindan (to topper,  og ), Midtre Tverrbottindan (tre topper, ,  og ) og Vestre Tverrbottinden (to topper,  og ). Sistnevnte ligger nord for Store Tverrbottinden, mens de andre ligger sør for.

Berggrunnen består av ortopyroksen-gneis, bortsett fra et par små felt med en ultramafisk dypbergart nede i fjellsidene.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Jägarrörelsen

**Jägarrörelsen** (finsk: *Jääkäriliike*) var en finsk politisk bevegelse hvis mål var å løsrive Finland fra Russland. Jägarrörelsen oppsto i Finland etter at perioden med russifiseringspolitikk hadde vakt interesse for væpnet kamp for selvstendighet.

Det var åpent for alle å slutte seg til Jägarrörelsen som frivillig, men rekrutteringen måtte være hemmelig av hensyn til de russiske myndighetene. Bevegelsen var dominert av tyskvennlige kretser, blant annet fra universitetsmiljøer og i den øvre middelklassen. De 200 første rekruttene ble i januar 1915 sendt via Sverige, offisielt på et speiderlederkurs til Lockstedter-leiren i Hohenlockstedt i Kreis Steinburg i Schleswig-Holstein i Tyskland hvor de ble en del av den 27. kongelige prøyssiske jägerbataljon. Utpå høsten samme år hadde gruppen økt til 2&nbsp;000 mann. Våren 1916 ble styrken en del av Kaiserliche Armee og deltok i første verdenskrig på den nordre flanken av østfronten.

Situasjonen endret seg for de finske jägerne da Finland erklærte seg selvstendig som følge av oktoberrevolusjonen i 1917. Da den finske borgerkrigen brøt ut i januar 1918 ble de finske enhetene fritatt fra fronttjeneste på tysk side og sendt til Finland, hvor de hadde en avgjørende rolle for de hvites stridsevne. Av de stridende jägere i borgerkrigen ble 128 (10&nbsp;%) drept og 238 (19&nbsp;%) såret.

Etter borgerkrigen opprettholdt de retten til å kalle seg jäger som en del av gradsbenevnelsen og mange av dem fortsatte den militære karrieren innen de finske styrkene. Utover i 1920-årene var det en langvarig strid mellom offiserer med jägerbakgrunn og de som hadde bakgrunn fra den keiserlige russiske hær. Til tross for at den øverste militære lederen, Carl Gustaf Mannerheim, tilhørte den siste gruppen, var det offiserene med jägerbakgrunn som kom best ut av denne striden da de fleste militære lederne under vinterkrigen hadde jägerbakgrunn.
Knut Loupedalen

**Knut Loupedalen** (født 17. juni 1844, død 24. april 1923) var en norsk lærer og folkeminnesamler fra Kviteseid.

Inspirert av Hans Ross begynte han å skrive ned folkeminne i stor stil i 1860-årene, men boka *Eventyr og segnir fraa Telemarki* kom først ut etter hans død.

Han er blitt kritisert for å bearbeide tekstene sine i tradisjonen etter Asbjørnsen og Moe.

## Litteratur
* *Eventyr og segnir fraa Telemarki: Samla og sagde av Knut Loupedalen*. – Kristiania : Cammermeyer 1923
Rauddalstindane

**Rauddalstindene** er en fjellrekke i Jotunheimen nasjonalpark i Luster kommune i Sogn og Fjordane. Den høyeste toppen er Store Rauddalstind på  meter over havet.

Andre topper langs ryggen er Østre Rauddalstind (to topper på  moh og  moh) og Vestre Rauddalstind (to topper på  moh og ).

## Fotnoter



## Referanser




## Se også
* Liste over Norges høyeste fjell
* Liste over fjell i Skandinavia
Battery Park City

**Battery Park City** er et område på sørvestspissen av Manhattan i New York. Området er en kunstig utvidelse av øya Manhattan, og ble til etter at man fylte igjen et 0,4 km² stort område av Hudsonelva, hovedsakelig i forbindelse med konstruksjonen av World Trade Center på 1970-tallet.  masse gikk med til å bygge ut denne delen av Manhattan, som blant annet huser World Financial Center.

Battery Park City har navn etter parken Battery Park like sør for området. Mot øst grenser Battery Park City mot Financial District og TriBeCa.

## Litteratur
* David Gordon: *Battery Park City. Politics and Planning on the New York Waterfront*. Routledge 1997, 

## Eksterne lenker
*
Chassis

Et **chassis** er en struktur som holder oppe et bestemt objekt, eksempelvis i et motorkjøretøy. Det kan sammenlignes med skjelettet i en kropp.

Den vanligste bruken er i bilindustrien, hvor chassis historisk har blitt regnet som *[[understell]]et* på bilen, dette kan inkludere ramme, motor, gir, drivverk og fjæring. På nyere biler med konstruksjoner som *[[selvbærende karosseri]]* er distinksjonen mindre tydelig, ettersom karosseriet kan utgjøre funksjonen som chassis.

Et bilchassis kan bestå av:
* Understell eller undervogn, en hovedstøttestruktur på et motorkjøretøy som alle andre komponenter er festet til
* Karosseri eller overstell, se selvbærende karosseri
EM i friidrett 1990 – 10 000 meter menn

Dette er de offisielle resultatene for øvelsen **10 000 meter herrer** fra EM i friidrett 1990 i Split, Jugoslavia. Finalen ble avholdt den 27. august 1990. 
 
Are Nakkim og John Halvorsen representerte Norge. Are Nakkim vant sølvmedaljen, mens John Halvorsen kom på 12.-plass.

## Rekord
Mesterkskapsrekord før denne konkurransen:
 

Det ble ikke satt ny mesterskapsrekord i konkurransen.

## Resultater

## Eksterne lenker
* Resultater
Den antarktiske konvergens

**Den antarktiske konvergens** er den antarktiske polare frontalsonen, det vil si **[[polarfronten]]** på den sørlige halvkule. Ved den antarktiske konvergensen møter kalde antarktiske vannmasser de varmere subantarktiske vannmassene. Fenomenet forekommer langs en linje rundt Antarktika på ca. 58° sørlig bredde, men posisjonen til frontsonen varierer både gjennom året og fra år til år.

Kaldt overflatevann fra Sørishavet synker under det varmere og dermed lettere vannet fra de sørlige delene av Stillehavet, Atlanterhavet og Det indiske hav. Denne sonen er 32 til 48 km bred, og blandingen av vannmasser fører til stor marin produktivitet, spesielt for antarktisk krill.

Polarfronten på den nordlige halvkule skaper ikke dette fenomenet på grunn av landmassene som omkranser den polare regionen.

Den antarktiske konvergens er ikke bare et skille mellom to hydrologiske regioner, men den separerer også områder med særegent marint liv og forskjellige klima.

Sør-Shetlandsøyene, Sør-Orknøyene, Sør-Georgia og Sør-Sandwichøyene, Bouvetøya, Heard- og McDonaldøyene ligger sør for den antarktiske konvergens.

Kerguelen ligger omtrent på konvergensen, mens Falklandsøyene, Prince Edwardøyene, Crozetøyene, Île Amsterdam, Île Saint-Paul, Tierra del Fuego og Macquarieøya ligger nord for konvergensen. 

## Se også
*Polarsirklene
*Liste over subantarktiske øyer

## Eksterne lenker

* Norsk polarinstitutt – Antarktis
* GRID-Arendal – Kart over den antarktiske konvergens
Imatra

**Imatra** er en by og kommune i landskapet Södra Karelen i Finland. Byen ligger nær den russiske grensen. Imatra er særlig kjent for sitt vannkraftverk og sine industribedrifter. Kommunen er enspråklig finsk. Imatra hadde .

## Vennskapsbyer
*  Kitimat, Canada
*  Ludvika, Sverige
*  Salzgitter, Tyskland
*  Szigetvár, Ungarn
*  Tikhvin, Russland
*  Zvolen, Slovakia

## Referanser


## Eksterne lenker
* Byen Imatras offisielle nettsted
Koločep

**Koločep** (lokalt også kjent som *Kalamota*, italiensk: *Calamotta*) er ei øy i Adriaterhavet, nær byen Dubrovnik i Kroatia. Koločep er den minste av tre bebodde øyer i øygruppa Elafitiøyene, og den sørligste bebodde øya i Kroatia. 

Øya ligger om lag 1 km sør for fastlandet, og om lag 2 km vest for halvøya Lapad ved Dubrovnik. Det er ca. 5 km til havnen Gruz, fra Gruz er det daglige fergeforbindelser (20-30 min). 

Det er to landsbyer på øya: Gornje Celo i øst og Donje Celo i vest. Landsbyene hadde i 2001 tilsammen et folketall på om lag 150, antallet fastboende er lavere enn dette i dag (2008). Landsbyene ligger i hver sin vik, ca. 3 km fra hverandre. Øya er bilfri, men det går småveier og gangstier over øya. Små elbiler og mopeder blir brukt til transport.

Koločep har mer enn 250 dager med sol i løpet av året. Klimaet er typisk middelhavsklima, og siden øya er så pass liten blir klimaet i stor grad styrt av Adriaterhavet. Havet styrer temperaturene, og holder temperaturen over 10 ºC om vinteren og under 27 ºC om sommeren. 

Plantelivet på øya består blant annet av høye furu og olivenlunder. Det dyrkes ellers sitron og appelsin på øya.

## Historie
Da Koločep var en del av Republikken Dubrovnik var øya et viktig skipsbyggings sted. To sjømenn på Christopher Columbus sitt skip «Santa Maria» var fra Koločep. Arkeologiske utgravinger har funnet spor som går tilbake til grekerne og romerne i antikken og fram til Napoleon sin tid. Den vesle øya på bare 2,3 km² har rester etter sju førromanske kirker .

I nyere tid var øya populær blant velstående familier fra Dubrovnik som bygde sommerhus her. I dag er turisme viktig, med hotellanlegget *Villas Kolocep* som hjørnesteinsbedrift på øya.

## Referanser


## Eksterne lenker
* 
* Enkel turistinfo (engelsk)
* Jadrolinija, fergeinformasjon på engelsk
Peter Copley

**Peter Copley** (født 20. mai 1915 i Bushey i Hertfordshire i England, død 7. oktober 2008 i Bristol i England) var en skuespiller.

Copley valgte å gi opp en karriere i Royal Navy for å begynne som skuespiller. Han debuterte på teater i 1932 og på film i 1934. Gjennom sin karriere spilte han over 100 roller på TV, inkludert opptredener i *[[The Bill]]*, *[[The Avengers (TV-serie)|The Avengers]]*, *[[Poirot]]* og *[[Doctor Who]]*.

## Referanser


## Eksterne lenker
*
Paavo Talvela

**Paavo Talvela** (født 19. januar 1897, død 30. september 1973) var en finsk general og innehaver av Mannerheimkorset.

Talvela var en av de finske frivillige som fikk tysk militær utdanning under første verdenskrig gjennom den såkalte Jägarrörelsen, og Talvela deltok deretter på tysk side i kampen mot Russland. Etter tilbakekomsten til Finland i 1918 deltok han i borgerkrigen på de hvites side.

Under vinterkrigen ledet Talvela med obersts grad «gruppe Talvela» under slaget ved Tolvajärvi, og etter den finske seieren i slaget ble han forfremmet til generalmajor. I februar 1940 tok Talvela kommando over det finske III korps under kampene på det karelske nes. Ved fredsslutningen med Sovjetunionen gikk Talvela over i de siviles rekker.

Da fortsettelseskrigen brøt ut i 1941 kommanderte Talvela det finske IV korps i Karelen. I januar 1942 ble Talvela forfremmet til generalløytnant og tjenestegjorde som Finlands representant ved den tyske overkommandoen. I februar 1944 kom Talvela tilbake til Finland og fikk kommando over det finske II korps, da utplassert i det nordlige Karelen, men i juli 1944 ble han igjen sendt som representant til Tyskland der han var til Finland sluttet fred med Sovjetunionen i september 1944.

Etter andre verdenskrig gikk Talvela over i det sivile og arbeidet i noen år som representant for finske papirfabrikker i Sør-Amerika. Talvela var en dyktig og aggressiv offiser i angrep, men mestret forsvar dårlig og hadde vanskelig for å underordne seg andre offiserer.

## Referanser


## Eksterne lenker
*
Semelholstinden

**Semelholstinden** er et fjell ved Visbrean øverst i Visdalen i Lom kommune i Innlandet. Det har en høyde på  meter over havet.

Berggrunnen består av ortopyroksen-gneis.

## Se også
* Liste over Norges høyeste fjell
* Liste over fjell i Skandinavia

## Referanser
Ryūtarō Hashimoto

**Ryutaro Hashimoto** (født 29. juli 1937 i Tokyo, død 1. juli 2006 i Tokyo) var en japansk politiker og tidligere statsminister. Han var landets 82. og 83. statsminister i perioden 11. januar 1996 til 30. juli 1998.

Hans far, Ryōgo Hashimoto, var statsråd under statsminister Nobusuke Kishi. Ryutaro tok en grad i statsvitenskap fra Keio University i 1960, før han fulgte i farens fotspor som politiker. Han ble valgt inn i det japanske Representantenes hus i 1963. I 1989 ble Murayama utnevnt til generalsekretær i Japans liberaldemokratiske parti (LDP). Da Tomiichi Murayama gikk av som statsminister i januar 1996, ble Hashimoto valgt til Japans neste statsminister. Hashimoto satt som statsminister i Japan frem til 30. juni 1998, og han forble i ledelsen av LDP i mange år etter at han overlot statsminister-embetet til Wataru Kubo. I 2001 var Hashimoto en av de mulige kandidatene som skulle erstatte Yoshiro Mori som statsminister, men han tapte primærvalget til den mer populære Junichiro Koizumi.

## Referanser
Reductio ad Hitlerum

**Reductio ad Hitlerum** (også **å trekke nazi-kortet**) er en argumentasjonsfeil som påkaller Adolf Hitler eller noe tilknyttet nazismen for å skape støtte for et poeng. På norsk kalles det ofte **hitling** (når det spilles på Hitlers navn), **brunbeising** eller **brunskvetting**.  

Begrepet er skapt av Leo Strauss og brukt første gang i boken *Natural Right and History som kom ut i 1953*.

«Reductio ad Hitlerum» kan grupperes som feil i antagelse eller flertydighet og kan være et stråmannsargument, et villspor, et «slippery slope argument», et ad hominem-argument, et sirkelargument, kan spille på fordommer eller på terror og være en sterk eller svak analogi. 

Tankefeil som involverer Stalin og andre diktatorer («reductio ad Stalinum») brukes også i diskusjoner.

## Godwins lov
Godwins lov tilsier at jo lengre en Internett-debatt blir, jo mer sannsynlig er det at debattanter trekker inn nazismen. Loven ble formulert av Mike Godwin i 1990.

## Se også
*Tankefeil

## Referanser


## Eksterne lenker
* Kunsten å hitle
Peace & love

**Peace & Love** var tidvis den største musikkfestivalen i Sverige. Den startet i 1999 og fant sted i Borlänge. 28. mai 2013 ble årets utgave innstilt og arrangementet slått konkurs på grunn av sviktende billettsalg.

## Konseptet
I 2006 var det 15&nbsp;000 besøkende hver dag, med over 37&nbsp;000 besøkende i løpet av arrangementet. 2007 var det niende året for festivalen. Ved ti-års jubileet i 2008 slo festivalen den gamle rekorden med over 25&nbsp;000 besøkende. Dette gjorde festivalen til den nest største i Sverige.

## Temaer
Hvert år fokuserte festivalen på et tema. På temadagene, før konsertene startet, kunne publikum få med seg debatter og undervisning, workshops og diskusjoner.
*2004 – Ytringsfrihet
*2005 – Miljøet
*2006 – Demokrati
*2007 – Revolusjon
*2008 – Våkne!
*2009 – Pasjon
*2010 – Frihet

## Artister
I løpet av årene har utenlandske artister som Patti Smith, New York Dolls, Ed Harcourt, Vive la Fête, Hanoi Rocks, Motörhead, Cut Copy, og Khonnor deltatt. Det har også svenske artiser som The Cardigans, Thåström, Håkan Hellström, The Sounds, Mando Diao, Lars Winnerbäck, Ulf Lundell, The Hives, Looptroop, The Hellacopters og In Flames samt mange flere.

Gruppen som har spilt flest ganger på festivalen er Sugarplum Fairy, et rockeband fra Borlänge. I besetningen finner man Carl og Victor som er småbrødrene til Gustaf Norén fra bandet Mando Diao, som også er et rockeband fra Borlänge.
I 2008 gjestet Sex Pistols og Manu Chao. Andre som opptrådte var Jazon Mraz, W.A.S.P og metalbandet In Flames.

## Referanser
Gråhøe (Lom)

**Gråhøe** (også skrevet *Gråhøi*) er et fjell nord for Glittertinden i Jotunheimen nasjonalpark, i Lom kommune i Innlandet. Toppen er på  meter over havet og er blant de 100 høyeste i landet.

## Se også
*Liste over Norges høyeste fjell
*Gråhø

## Fotnoter



## Referanser
EM i friidrett 1990 – 10 000 meter kvinner

Dette er de offisielle resultatene for øvelsen **10 000 meter damer** ved EM i friidrett 1990 i Split, Jugoslavia. Finalen ble avholdt den 31. august 1990. 
 
Norge var ikke representert i øvelsen.

## Rekord
Mesterkskapsrekord før denne konkurransen:
 

Det ble ikke satt ny mesterskapsrekord under konkurransen.

## Finalen

## Eksterne lenker
* Resultater
Aaro Pajari

**Aaro Olavi Pajari** (født 17. juli 1897, død 14. oktober 1949) var en finsk general, dekorert med Mannerheimkorset.

Aaro Pajari ble kjent som en av de modigste offiserene i den finske hæren under andre verdenskrig. Han hadde stor taktisk evne og var kjent for å lede sine tropper fra frontlinjene. Pajari utmerket seg både under vinterkrigen, fortsettelseskrigen og Lapplandskrigen og viste sine evner som offiser både ved konvensjonell krigføring og ved geriljastrid.

## Referanser


## Eksterne lenker
*
Ablaktasjon

**Ablaktasjon** er latin for avvenning fra amming. Dette foregår enten som en naturlig prosess, eller som en bevisst handling hvor barnet får brystmelkerstatning.

## Kilder
*
Leydigcelle

**Leydigceller** er en type celler i testiklene, oppkalt etter Franz von Leydig, som oppdaget dem i 1850.  Disse produserer testosteron, regulert av luteiniserende hormon.

Leydigcellene utvikles i mors liv, men er inaktive til puberteten.

## Referanser
Lykke Li

**Li Lykke Timotej Zachrisson** (født 18. mars  1986), bedre kjent under artistnavnet **Lykke Li**, er en svensk sanger og låtskriver. 

Lykke Zachrisson ble født i Ystad, Skåne, i Sverige, i 1986 og ble oppdratt av kunstneriske foreldre. Hennes mor var fotograf og tidligere Tant Strul-medlem Kärsti Stiege og hennes far, Johan Zachrisson var medlem i nyprog-bandet Dag Vag. Familien flyttet til Stockholm da Lykke Li var liten, og flyttet videre til Portugal da hun var seks, der de bodde i fem år. Familien brukte også tid i Lisboa og Marokko og tilbrakte vintrene i Nepal og India. Hun flyttet til New York og bodde der i tre måneder da hun var 19 år. Der spilte hun inn sitt første album før returen til Sverige. På et tidspunkt jobbet hun som danser på svenske TV-programmer. 

Hun utgav sitt første studioalbum, *[[Youth Novels]]*, på LL Recordings i Skandinavia, 4. februar 2008 og hadde en større utgivelse for Europa i juni, 2008. Produsentene på albumet var Björn Yttling fra Peter Bjorn and John og Lasse Mårtén. Det ble utgitt i USA 6. mai 2008, i Irland 6. juni 2008 og 9. juni i Storbritannia.

Lykke hadde litt suksess med EP-en *Little Bit* i 2007. *[[Stereogum]]* skrev at hun var en artist man bør holde øye med i oktober 2007 og beskrev musikken hennes som en blanding av soul, electro og «powdered-sugar pop».

Hun har sunget på den svenske produsenten Kleerups album *[[Kleerup (album)|Kleerup]]*, i låten «Until We Bleed». 

## Diskografi
### Studioalbum
* *[[Youth Novels]]* (2008)
* *[[Wounded Rhymes]]* (2011)
* *[[I Never Learn]]* (2014)
* *[[So Sad So Sexy]]* (2018)

### EP-er og Singler
* *Little Bit* (2007)
* *Tonight* (2008)
* *I'm Good, I'm Gone* (2008)
* *Breaking It Up* (2008)
* *Get Some* (2010)
* *I Follow Rivers* (2011)
* *Still Sad Still Sexy* (2019)

### Musikkvideoer
* *Little Bit*
* *I'm Good. I'm Gone*
* *I'm Good. I'm Gone Live Acoustic*
* *Breaking It Up*
* *Possibility* i *Twilight saga New Moon*
* *Get Some*
* *I Follow Rivers*

## Referanser


## Eksterne lenker
* 
* 
* 
* 
* WONKY POP - Lykke Live in London & Review
* Lykke Li hos TheLipster.com
Åsane prosti

**Åsane prosti**, inntil 2014 benevnt **Arna og Åsane prosti**, er et tjenestedistrikt i Bjørgvin bispedømme i Den norske kirke tilsluttet Bergen kirkelige fellesråd. Det omfatter Osterøy kommune og bydelene Arna og Åsane i Bergen kommune, samt Ytre Sandviken i Bergenhus bydel i Bergen, med til sammen 67 000 innbyggere 1. januar 2015. Prosten har sete i Åsane.

*Åsane og Arna prosti* ble etablert i 1990 da prestegjeldene Arna, Ytre Arna, Biskopshavn, Eidsvåg, Salhus og Åsane ble fradelt Bergen domprosti. I 2014 ble kirkesognene på Osterøy overført til prostiet fra Nordhordland prosti, som deretter fikk navnet *Åsane prosti*. 1. januar 2024 ble alle sognene på Osterøy slått sammen til et sogn som har samme grense som Osterøy kommune. I tillegg ligger prestetjenesten ved Bergen fengsel og Bjørgvin fengsel under Åsane prosti. To prestestillinger er definert som fengselsprester.
 Fra 1. juni 2015 endret prostiet navn fra Arna og Åsane prosti til Åsane prosti.
Målformen i Åsane prosti er todelt. Osterøy, Arna og Ytre Arna sogn har nynorsk som liturgisk målform. De øvrige sogn har bokmål.
			
## [[Kirkesogn|Sogn]] og [[kirke]]r i Åsane prosti
*[[Bergen kommune]]:*
* Åsane prostisogn
** Åsane nye kirke
** Åsane gamle kirke
* Arna sogn
** Arna kirke
** Takvam kapell
* Biskopshavn sogn
** Biskopshavn kirke
* Eidsvåg sogn
** Eidsvåg kirke
* Salhus sogn
** Salhus kirke
* Ytre Arna sogn 
** Ytre Arna kirke

*[[Osterøy kommune|Osterøy sokn (frå 1.1.2024)]]*

* Bruvik kyrkje, 
* Gjerstad kyrkje
* Hamre kyrkje
* Haus kyrkje
* Hosanger kyrje

## Prestegjeld

## Se også
*Liste over kirker i Norge etter kommune

## Referanser


## Eksterne lenker
* Prosti, fellesråd og sokn i Bjørgvin – frå 1. januar 2020
* Åsane prosti  på Kirken.no